पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संकट के दौर में जहां सरकारी अस्पताल में रोगियों को बैड नहीं मिल रहे हैं। ऐसे में तपोवन ट्रस्ट ने हॉस्पिटल में पचास बैड का कॉटेज वार्ड तैयार करवा दिया है। कॉटेज के हर कमरे में कूलर का प्रबंध है और इसके साथ ही रोगी के लिए तमाम सुविधाएं भी रखी गई है। इस कॉटेज में रोगियों को भर्ती करने की व्यवस्था सरकारी नियमों के तहत ही रहेगी। सरकारी कोविड डेडिकेटेड हॉस्पिटल से ही रोगी यहां रैफर होकर आएगा। इसके बाद यहां के चिकित्सक ही उनका उपचार करेंंगे तथा रोगी के परिजन भी उसके पास नहीं रहेंगे।
कॉटेज का संचालन कर रहा है तपोवन
तपोवन ट्रस्ट शुरू से ही इस कॉटेज वार्ड का संचालन कर रहा है। अब इसे कोविड के लिए उपयोग किया गया है। तपोवन ट्रस्ट के अध्यक्ष महेश पेड़ीवाल ने बताया कि कॉटेज को कोविड में उपयोग करने के लिए विशेष वार्ड का लोकार्पण पीएमओ डॉ.बलदेवसिंह और सीएमएचओ डॉ.जीएल मेहरड़ा ने किया।
पहले दिन दो रोगी हुए रैफर
पहले दिन इस कोविड वार्ड में दो रोगी रैफर किए गए। तपोवन ट्रस्ट के अनुसार इस वार्ड में तपोवन से जुड़ा स्टाफ भी चिकत्सकीय कार्य में सहयोग करेगा। रोगियों के लिए ऑक्सीजन, भोजन और अन्य समस्त उपकरणों तक की व्यवस्था यहां उपलब्ध रहेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn